open-index/open-wikipedia-markdown huggingface dataset:
Salatín (Nízke Tatry)

**Salatín** () je vrch v Nízkych Tatrách. Leží nad obcou Liptovská Lúžna, približne  juhovýchodne od Ružomberka.

## Poloha
Nachádza sa v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, na hranici okresov Ružomberok a Liptovský Mikuláš a zasahuje na katastrálne územie obcí Liptovská Štiavnica, Partizánska Ľupča a Liptovská Lúžna. Najbližšími sídlami sú juhozápadne situovaná Liptovská Lúžna, juhovýchodne leží osada Železnô a Magurka, severným smerom Liptovské Sliače, Ludrová a Liptovská Štiavnica a severozápadne je mesto Ružomberok. Masív je súčasťou Národného parku Nízke Tatry.

## Opis
Salatín je súčasťou hrebeňa, ktorý vedie z Latiborskej hole () severozápadným smerom cez Tlstú () na Malý Salatín (). Západne susedí Vyšný Brankov (), Červená Magura () a Magura (), južne Tlstá () a Malá Tlstá (), východne Ramžené (), Červený grúň () a Salatínka () a severne Malý Salatín a Úplazy (). Vrch patrí do povodia Váhu, kde vodu odvádza z východnej časti Salatínsky potok a Malé Železné do Ľupčianky, z juhozápadnej potok Ráztočná do Lúžňanky a zo západnej prítoky Ludrovčanky. Vrcholom vedie značený turistický chodník z Vyšného Sliača a Liptovskej Lúžnej a masív je súčasťou Národnej prírodnej rezervácie Salatín.

### Výhľady
Západnú časť vrcholu pokrýva súvislý lesný porast, východnú nesúvislý porast kosodreviny, umožňujúce len obmedzený rozhľad. Z vhodných lokalít je možné pozorovať okolité vrcholy Nízkych Tatier a susednej Veľkej Fatry a Liptovskú kotlinu, nezriedka tiež Tatry, Chočské vrchy, Oravskú Maguru i Beskydy, Malú Fatru a Štiavnické vrchy.

## Prístup
* po  červenej trase:
** od juhozápadu z Liptovskej Lúžnej cez Ráztocké sedlo 
** zo severu z Ludrovej cez Ludrovskú dolinu
* po  modrej turistickej značke zo severu z Vyšného Sliača cez Sedlo pod Malým Salatínom
* po  zelenej značke:
** zo severu z Ludrovej cez rázc. v Sedle pod Malým Salatínom
** od juhovýchodu z osady Železnô v Ľupčianskej doline cez Ráztocké sedlo

## Referencie

## Pozri aj
* Salatíny
* Salatín (chránené územia)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Liptovský Mikuláš
Kategória:Liptovská Štiavnica
Kategória:Partizánska Ľupča
Kategória:Liptovská Lúžna
Igor Štohl

JUDr. **Igor Štohl** (* 27. september 1964, Bratislava) je slovenský šachový veľmajster a autor šachových kníh. Najvyššie ELO dosiahol v roku 1999, mal 2600 ELO-bodov. V súčasnosti (október 2009) má ELO 2543. 

Časť detstva prežil v africkej Zambii. Igor Štohl sa naučil hrať šach, keď mal 10 rokov. Trénoval ho majster Ján Šefc. V roku 1982 bol druhý na juniorských majstrovstvách sveta a o rok nato dostal titul medzinárodného majstra, v roku 1992 sa stal veľmajstrom. Vyhral viacero turnajov, najvýznamnejší Dortmund 1991. Rok predtým postúpil na Medzipásmový turnaj v Manile. V roku 1984 bol majstrom Slovenska. Už dlhé roky pracuje pre firmu ChessBase, kde bol spoluautorom elektronickej publikácie o Emanuelovi Laskerovi. Jeho knihy o šachu sú vysoko cenené a úspešné. Vyštudoval Právnickú fakultu UK. Má dve dcéry.

## Referencie
* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

## Publikácie
* Instructive Modern Chess Masterpieces, Gambit Publications Ltd, 2001	
* Garry Kasparov's Greatest Chess Games, Volume 1, Gambit Publications Ltd, 2005
* Garry Kasparov's Greatest Chess Games, Volume 2, Gambit Publications Ltd, 2006

## Iné projekty

## Externé odkazy
* ratingová stranka Štohla na fide.com
* Portrét Štohla v nemeckom jazyku 

Kategória:Narodenia v 1964
Kategória:Absolventi Právnickej fakulty Univerzity Komenského v Bratislave
Kategória:Česko-slovenskí šachisti
Kategória:Slovenskí šachisti
Kategória:Slovenskí autori náučnej literatúry
Kategória:Medzinárodní veľmajstri
CAE

**CAE** môže byť:
* CAE (firma), kanadský výrobca letových simulátorov
* Canadian Academy of Endodontics
* "Caprine Arthritis/Encephalitis" - artrída/encefalitída kôz, vírusové ochorenie kôz
* Center for American Education, starý názov pre inštitúcie amerického štýlu v SAE a Indii
* Certificate in Advanced English, štvrtý level skúšky University of Cambridge ESOL examination (http://www.cambridge-efl.org/exam/general/bg_cae.htm)
* Choral Arts Ensemble, nezisovka v Portlande v Oregone
* College of Advanced Education, zrušený typ austrálskych vysokých škôl
* Columbia Metropolitan Airport, kód IATA
* Common Application Environment
* "Computer-aided engineering" - inžinierstvo pomocou počítača
* Critical Art Ensemble
* Radio Canadian Army Europe

**Cae** je astronomická skratka pre súhvezdie Rydlo
Patrimonium sancti Petri

**Patrimonium sancti Petri** alebo **Patrimonium Petri** alebo **patrimonium Ecclesiae** je latinské označenie pre:
*pôvodne (do 8. storočia): majetok pápeža, pozri Patrimonium sancti Petri (majetok pápeža).
*od 8. storočia: Pápežský štát alebo v užšom zmysle len časť pápežského štátu, ktorá pripadla pápežom už v 8. storočí a v roku 1860 nebola anektovaná Sardíniou, pozri Pápežský štát.

## Pozri aj
*patrimónium

Kategória:Dejiny Vatikánu
Kategória:Dejiny Talianska
Kategória:Pápežstvo
Kategória:Vatikán
Teologická angelológia

**Angelológia** (starogr.: Ἄγγελος - posol, anjel) je náuka o anjeloch.

**Angelológia** v katolíckej cirkvi je časť dogmatickej teológie, presnejšie jej traktátu *De Deo Creatore et Elevante (O Bohu Stvoriteľovi a Povýšiteľovi)*, ktorá pojednáva o anjeloch.

Katolícku angelológiu môžeme rozdeliť na niekoľko celkov:

# Všeobecné poznámky o anjeloch
# Existencia, pôvod a počet anjelov
# Prirodzenosť a vlastnosti anjelov
# Nadprirodzené povýšenie a skúška anjelov
# Pád do hriechu a zavrhnutie zlých anjelov
# Činnosť dobrých anjelov
# Činnosť zlých anjelov

## Iné projekty
 

## Literatúra

* Akvinský, Tomáš: Summa theologicae (bola preložená aj do češtiny)
* Dancák, František Mgr.: Boh Stvoriteľ a Povýšiteľ, Prešov, PETRA, 2001
* Katechizmus Katolíckej cirkvi, Trnava, SSV, 1999
* Kardec, Allan: Kniha duchov, Bratislava, Natajoga, 1992
* Páleš, Emil: Angelológia dejín, Bratislava, Sophia, 2001

Kategória:Teológia
Fedor Vico

**Fedor Vico** (* 9. november 1944, Šapinec) je slovenský karikaturista rusínskej národnosti.

## Štúdium
Študoval na *Strednej škole umeleckého priemyslu* v Bratislave. 
## Tvorba
Už v začiatkoch svojej tvorby začal spolupracovať s humoristickým časopisom Roháč, pre ktorý vytvoril populárnu postavu Jánošíka, vychádzajúcu niekoľko rokov pod názvom *Dereš Fedora Vica*. Seriál vyšiel knižne v roku 1969. Nakoľko sa v ňom dotkol aj vtedajšej politickej situácie, kniha bola stiahnutá a autor dostal zákaz publikovania. Až v roku 1975 obdržal povolenie, spočiatku len v regionálnej tlači. Vybral si týždenník *Nove žitja*, kde začal uverejňovať rusínsky seriál *Il'ko Sova z Bajusova*. Neskôr mu bol umožnený návrat do *Roháča.* Svojej obľúbenej témy kreslených zbojníkov sa nevzdal, pod pôvodným názvom však začali vychádzať až po roku 1990. Po zániku *Roháča* jeho *Dereš* uverejňovali periodiká *Aréna*, *Mosty* a *Bumerang.* Pokračoval i v publikovaní vyššie zmieneného rusínskeho seriálu - v *Narodnych novinkach*.

Spolupracoval aj s denníkom SME a s českými Lidovými novinami.

## Ocenenia
* Cena Slovenského literárneho fondu
* Cena mesta Prešov (v roku 2004 sa vyjadril, že cenu vráti, ak nebudú vyriešené jeho problémy s bytom)
* Novinárska cena za rok 2011 v kategórii Česko-slovenský kreslený vtip, komiks, karikatúra za sériu karikatúr v Hospodárskych novinách

## Iné aktivity
*V Prešove organizuje medzinárodnú súťaž kresleného humoru *Zlatý súdok*.

*Aktívne pôsobí v spolku *Rusínska obroda* a v *Združení inteligencie Rusínov*.

*Účinkoval v celovečernom dokumente Marka Škopa *[[Iné svety (made in Šariš)]]*.

*V roku 2002 kandidoval do Národnej rady SR na kandidátke Strany maďarskej koalície na 41. mieste.

*Účinkoval aj v dokumentárnom filme Osadné v réžii Marka Škopa spolu s miestnym starostom Ladislavom Mikulaškom a miestnym pravoslávnym popom Petrom Sorokom.
*V slovenskom filme *[[Loli paradička]]* z roku 2019 si zahral epizódnu úlohu recepčného v ubytovni.

## Referencie

## Externé odkazy
* Kreslené vtipy F. Vica v rusínčine: Iľko Sova z Bajusova. Dostupné on-line. 

Kategória:Narodenia v 1944
Kategória:Slovenskí karikaturisti
Kategória:Umelci rusínskeho pôvodu
Kategória:Laureáti Novinárskej ceny
Kategória:Slovenské osobnosti rusínskeho pôvodu
Kategória:Osobnosti z Okrúhleho
Iracionálne číslo

**Iracionálne číslo** je každé reálne číslo, ktoré nie je racionálne, čiže sa nedá vyjadriť pomerom dvoch celých čísel. Teda, iracionálne číslo je každé reálne číslo ktoré sa nedá vyjadriť v tvare \textstyle\frac{m}{n}, kde m a n sú celé čísla pričom n je nenulové. Príkladom iracionálneho čísla je \sqrt{2}.

## História
Už starovekí grécki geometri vedeli, že dĺžky niektorých úsečiek sa k sebe nemajú, ako žiadne dve celé kladné čísla. To sa dá v jazyku modernej matematiky ekvivalentne formulovať tak, že pomer dĺžok týchto úsečiek je iracionálne číslo. Medzi takéto dvojice úsečiek patria napríklad strana a uhlopriečka štvorca alebo strana a diagonála pravidelného päťuholníka. Takýmto dvojiciam dĺžok Gréci hovorili *nesúmerateľné dĺžky*.

Treba pripomenúť, že staroveká grécka matematika považovala za čísla iba celé kladné čísla, čiže to, čomu sa dnes v jazyku modernej matematiky hovorí prirodzené čísla. Grécki geometri pôvodne verili tomu, že ktorékoľvek dve dĺžky sú v takom istom vzájomnom pomere, ako nejaké kladné celočíselné násobky nejakej pevne zvolenej dĺžky. Jeden z pôvodných zámerov gréckej matematiky bolo zredukovať otázky estetickej hodnoty geometrických tvarov na otázky vlastností prirodzených čísel skrývajúcich sa za pomermi dĺžok, ktoré možno na skúmaných útvaroch odmerať. Objavom nesúmerateľných dĺžok bol tento ambiciózny program odsúdený na rýchly koniec. Traduje sa, že stúpenci Pythagorovej školy existenciu nesúmerateľných dĺžok tajili. Ale ani napriek tomuto, na svoju dobu šokujúcemu objavu, Gréci nepripustili, že by číslom mohlo byť aj niečo iné, než celé kladné číslo. Desiata kniha Euklidovych základov sa venuje podrobnému študiu nesúmerateľnosti, ale aj pomerom dĺžok všeobecne.

Pojem iracionálneho čísla tak ako ho používame dnes, bol zavedený oveľa neskôr. Adjektívum *iracionálne* poukazuje iba na to, že takéto čísla nie sú racionálne v zmysle definície.

## Vlastnosti
* iracionálne čísla sú husto usporiadané
* množina iracionálnych čísel je nespočítateľná
* všetky transcendentné čisla sú iracionálne

## Dôkaz iracionality čísla <math>\sqrt{2}</math>
Dokazujeme sporom. Predpokladajme, že \sqrt 2 je racionálne číslo. To znamená, že existujú celé čísla p a q také, že
:\frac{p}{q}=\sqrt 2
pričom q je rôzne od nuly a p a q sú nesúdeliteľné.

Umocnením oboch strán rovnice na druhú dostaneme, že p^{2}/q^{2}=2. Z nenulovosti q vyplýva p^{2}=2q^{2}, teda číslo p^{2} je párne. Keďže p^{2} je štvorec, znamená to, že aj samo p je párne a možno ho vyjadriť v tvare p=2m, kde m je nejaké celé číslo. Keď posledný vzťah skombinujeme so vzťahom p^{2}=2q^{2} zistíme, že 4m^{2}=2q^{2}, potom 2m^{2}=q^{2}, čo znamená, že aj q^{2} je párne číslo. Znovu, keďže q^{2} je štvorec, znamená to, že aj q je párne.

Takto sme dokázali, že p aj q sú párne čísla a teda číslo 2 je ich spoločným deliteľom. Ale to je spor s predpokladom, že p a q sú nesúdeliteľné.

## Pozri aj
* Racionálne číslo
* Transcendentné číslo

## Zdroje
* P. Vopěnka, *Úhelný kámen evropské vzdělanosti a moci*. PRÁH 2003. ISBN 80-7252-022-9 (K histórii objavu nesúmerateľných dĺžok.)
Morosiniovci

**Morosiniovci** boli Benátska šľachtická rodina pravdepodobne uhorského pôvodu. Mnohí Morosiniovci pôsobili v Benátskej republike ako dóžovia, štátnici, generáli, admiráli a kardináli. Rodina sa dostala do popredia v rivalite s rodinou Calopriniovcov počas vlády Otta II. .

## Známi členovia rodiny
* Domenico Morosini († 1156) – dóža od 1148, viedol úspešnú vojnu proti dalmatínskym korzárom a dobyl od nich Pulu a iné mestá na Istrii
* Marino Morosini († 1252) – dóža od 1249
* Michele Morosini († 1382) – dóža od júna do októbra 1382
* Antonio Morosini (15. storočie) – spisovateľ a kronikár, autor spisu známeho ako Morosiniho kódex (*Morosini Codex*)
* Andrea Morosini (1558 – 1618) – historik a spoluautor latinsky písanej histórie Benátok *[[Annali Veneti]]*
* Francesco Morosini (1618 – 1694) – námorný kapitán, od roku 1650 veliteľ benátskeho vojenského loďstva, od 1688 dóža benátsky

## Iné projekty

## Galéria

Súbor:Doge Marin Morosini.png|Erb Marina Morosiniho
Súbor:Doge Michele Morosini.png|Erb Michele Morosiniho
Vlajka Kórejskej republiky

[thumb|[Súbor:FIAV 111111.svg|23px Pomer strán: 2:3]]

**Vlajka [[Kórejská republika|Kórejskej republiky]]** (v kórejčine oficiálne nazývaná Thägükki - 태극기 / 太極旗) je obdĺžnikového tvaru, kde sa na bielom pozadí v strede nachádza thägük 태극 t. j. červeno-modrý symbol jin a jang (modrá časť je dole a červená hore). V každom zo štyroch rohov sa nachádza jeden trigram pozostávajúci z troch čiarok - kombinácia celej a prerušenej čiary.

## Z histórie
Vlajka sa začala formovať v druhej polovici 19. storočia, keď dovtedy uzatvorená Kórea bola prinútená sa otvárať svetu.

Spočiatku bola tvorená jedine symbolom jin – jang v červeno-modrom prevedení na bielom pozadí. Až neskôr sa pridalo osem trigramov, ktoré postupne boli zredukované na štyri (pomenované kon 건, kün 근, kam 감, i 이). Hoci už začiatkom 20. storočia bol výzor vlajky ustálený, jej presné rozmery a umiestnenie obrazcov nebolo jasné. To bolo kodifikované v zákone zo dňa 15. októbra 1949. Odvtedy Kórejská republika oficiálne používa vlajku Tchägukki.

## Význam
Symbol thägük odráža stáročnú tradíciu harmónie dvoch protikladov jin - jang (pozitívne – negatívne, mužský aspekt – ženský aspekt, vnútorný – vonkajší, atď.), ktorý sa odvíja od taoizmu, ale je prítomný vo všetkých myšlienkových smeroch prítomných v Kórei – v konfucianizme, budhizme, šamanizme ale snáď aj v kresťanstve. 

Biele pozadie vlajky symbolizuje svetlo a čistotu. Vyjadruje túžbu kórejského národa po mieri. 

Štyri trigramy symbolizujú nebo, zem, oheň a vodu.

Všetky tieto elementy dohromady vyjadrujú kozmickú harmóniu a jednotu. Je to ideál národnej prosperity a univerzálnej pravdy, ktorý dávajú do popredia všetci Kórejčania.

## Iné projekty

Kategória:Kórejská republika
Kórejská republika
Ägukka (Kórejská republika)

**Ägukka** (애국가, 愛國歌), v preklade z kórejčiny *Pieseň lásky k vlasti*, je hymna Kórejskej republiky. Hoci rovnaký termín na označenie národnej hymny sa používa aj v Kórejskej ľudovodemokratickej republike jej slová a takisto aj melódia sa líšia.

## Pôvod
Predpokladá sa, že slová napísal ešte začiatkom 20. storočia alebo politik Jun Čchi-ho (윤치호), alebo An Čchang-ho (안창호), známy kórejský vodca hnutia za nezávislosť. Spočiatku sa slová spievali na melódiu starej škótskej ľudovej piesne "Auld Lang Syne", no neskôr v roku 1935 kórejský skladateľ An Ik-tchä (안익태) zložil hudobný motív na tieto slová. V čase Japonskej okupácie Kórey (1907-1945) bola zakázaná. Ako svoju hymnu ju najskôr prijala exilová vláda v Šanghaji a oficiálne bola spievaná 15. augusta 1948 pri založení Kórejskej republiky. Ešte v tom istom roku bola prijatá vládou Kórejskej republiky ako oficiálna hymna.

## Slová

Kategória:Štátne hymny
Kategória:Kórejská republika
Sestričky z Elúrie

**Sestričky z Elúrie** je poviedka Stephena Kinga z roku 2000, ktorá vyšla v zbierke Všetko je možné a doplňuje svet fantasy románovej série Temná veža.

## Dej
Štastie v neštastí pre Rolanda Deschaina. Na jeho ceste ku záhadnej temnej veži sa zastaví v opustenom mestečku *Eluria*. Nezdrží sa dlho - iba pár okamihov na to ho napadnú mutanti a deň nato sa zobudí v nemocnici, v ktorej operujú len sestričky. Lenže v skutočnosti sú upírky a Roland je perfektná obeť...

Kategória:Knihy Stephena Kinga
Jean Jaurès

**Jean Jaurès** (* 3. september 1859, Castres, Francúzsko – † 31. júl 1914, Paríž) bol francúzsky socialistický politik a novinár, ktorého zavraždil nacionalista Raoul Vilain. 

Bol jedným z najvýraznejších francúzskych politikov a jedným z vodcov II. internacionály. V posledných rokoch svojho života bojoval proti hrozbe vojny.  

Roku 1924 jeho pozostatky preniesli do parížskeho Panteónu.

## Iné projekty

 

Kategória:Francúzski politici
Kategória:Francúzski novinári
Kategória:Absolventi École Normale Supérieure
Kategória:Obete atentátov
Kategória:Zastrelené osobnosti
Kategória:Pacifisti
Eliáš Láni

**Eliáš Láni** (Lányi) (pseudonym **Petrus Petschius**; * 1570, Slovenské Pravno  † 5. november 1618, Bytča) bol slovenský básnik, náboženský spisovateľ a cirkevný hodnostár.

## Rodina
* synovia: Daniel Láni ml., Izák Láni, Gregor Láni, Zachariáš Láni
* manželka: Zuzana rod. Tamarisciová

## Životopis
Vzdelanie získaval v Turci a Strážkach. Po ukončení vzdelávania zostal v Strážkach pôsobiť v roku 1595 ako učiteľ, v roku 1596 učil v Jelšave, v roku 1597 v Mošovciach, kde pôsobil zároveň ako evanjelický farár. V roku 1602 bol zvolený za turčianskeho seniora, v roku 1608 pôsobil ako dvorný kazateľ v Bytči, v roku 1609 sa stal trenčianskym seniorom a v roku 1610 prvým superintendentom bytčianskeho dištriktu (pre Oravskú, Liptovskú a Trenčiansku stolicu).

Významný dejateľ európskeho reformačného pohybu, zakladateľská osobnosť slovenskej evanjelickej cirkvi. Viedol zápas o ideové zjednotenie evanjelickej cirkvi. Zakladateľ tlačenej homiletickej literatúry. Jeho básnická tvorba má výnimočné postavenie v dejinách slovenskej barokovej poézie. Autor kázne za Jurajom Thurzom a duchovných piesní. Súvislosť s Banskou Bystricou, kde Eliáš Láni st. prežil posledné roky života, kde i roku 1618 zomrel a vytvoril aj najznámejšie piesne uvádza monografia Banská Bystrica, Martin roku 1955.

## Tvorba
Lániho dielo je ovplyvnené jeho aktivitami kňaza, vzdelanca a básnika. Písal ako náboženské polemické spisy, tak i kázne, básne a duchovné piesne. Z jeho básnickej tvorby sa zachovalo len torzo, obsahujúce niekoľko duchovných piesní a textov, uverejnených v dielach iných autorov. Takmer všetky zachované diela sa tiež dostali do spevníka *Cithara sanctorum*. Vo svojich básňach vyjadruje pocit osamotenosti, pokory a sebatrýzne človeka oddaného Bohu.

## Dielo

### Básne a piesne
* *Bože Otče nás nebeský*, text piesne
* *Ač mne Pán Bůh ráčí trestati*
* *Ač jest mé srdce smutné*
* *Takliž já předce v úzkosti*
* *Buď, Bože můj, sám sudce*
* *Jezu, přispěj k spomožení*, text, ktorého autorstvo je sporné

### Iné diela
* 1595 – *Štít kresťanskej slobody v používaní obradov, menovite obrazov (Scutum libertatis christaianae in usu ceremoniarum, nominatim autem imaginum)*, polemika
* 1599 – *Obrana kresťanskej slobody v používaní obrazov (Defensio libertatis chirstianae in usu imaginum historico)*
* 1612 – *Kladivo na pápežský kyjak (Malleus peniculi papisici)*
* 1612 – *Katechismus D. M. Luthera z německého jazyka na slovenský preložený od trech super attendetův*
* 1617 – *Kázání pohřební. Při pohřbu...p. Jiřího Thurzy*

## Referencie


## Literatúra
* Kto bol kto v histórii Banskej Bystrice 12552000

## Externé odkazy
* Plné texty diel E. Lániho
* 

Kategória:Narodenia v 1570
Kategória:Úmrtia v 1618
Kategória:Úmrtia 5. novembra
Kategória:Uhorskí spisovatelia
Kategória:Slovenskí spisovatelia
Kategória:Uhorskí básnici
Kategória:Slovenskí básnici
Kategória:Uhorskí kňazi
Kategória:Slovenskí evanjelickí kňazi
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Superintendenti
Kategória:Osobnosti zo Slovenského Pravna
Steve Yzerman

**Steve Yzerman**, celým menom **Stephen Gregory Yzerman** (* 9. máj 1965, Cranbrook, Britská Kolumbia, Kanada) je bývalý kanadský hokejový útočník. 

## Klubový hokej
Jeho prvým a jediným klubom NHL bol Detroit Red Wings (1983-2006). Vo veku 21 rokov bol menovaný kapitánom Red Wings pre sezónu 1986-87 a zostal ním až do konca svojej hráčskej kariéry. Bol najdlhšie slúžiacim kapitánom v histórii všetkých klubov NHL.

Red Wings priviedol k trom víťazstvám v Stanleyho pohári (1997, 1998 a 2002). V roku 2006 ukončil svoju bohatú kariéru.

## Kariéra v managmente
Po skončení pracoval ako viceprezident Detroit Red Wings.

Súčasne bol aj generálnym manažérom kanadskej hokejovej reprezentácie. Podieľal sa aj na výbere kanadskej reprezentácie na olympijské hry v rokoch 2010 a 2014. Oba výbery získali na hrách zlaté medaile.  

25. mája 2010 sa stal generálnym manažérom klubu Tampa Bay Lightning. V septembri 2018 z funkcie odstúpil a v apríli 2019 sa stal generálnym manažérom  Detroit Red Wings.

## Ocenenia
* Lester B. Pearson Award - 1989
* Conn Smythe Trophy - 1998
* Trofej Franka J. Selkeho - 2000
* Bill Masterton Memorial Trophy - 2003
* *Lester Patrick Trophy* - 2006

## Referencie

## Iné projekty

## Externé odkazy
*          

Kategória:Kanadskí hokejisti
Kategória:Hráči Detroit Red Wings
Kategória:Účastníci MS v hokeji 1985
Kategória:Účastníci MS v hokeji 1989
Kategória:Účastníci MS v hokeji 1990
Kategória:Osobnosti z Cranbrooku
Kategória:Hokejisti draftovaní klubom Detroit Red Wings
Kategória:Hokejisti na Zimných olympijských hrách 2002
Deň nemeckej jednoty

**Deň nemeckej jednoty** () je štátny sviatok Nemeckej spolkovej republiky, ktorý sa od roku 1991 slávi 3. októbra. Je pripomienkou znovuzjednotenia Nemecka 3. októbra 1990. V rokoch 1954–1990 sa slávil 17. júna (výročie povstania v NDR v roku 1953).

## Iné projekty

Kategória:Štátne sviatky
Ľudovít III. (Francúzsko)

thumb|Ľudovít III. a Karolman II.
**Ľudovít III.** (* 863 – † 5. august 882), západofranský kráľ v rokoch 879-882, (spolu s bratom Karolmanom II.).

* otec: západofranský kráľ Ľudovít II. Koktavý
* matka: Ansgarda 
* súrodenci: Karolman II., západofranský kráľ (879 – 884), nevlastný brat Karol III. Prostý, západofranský kráľ (893/898 – 922).

Ľudovít III. bol pôvodne na návrhu Huga Opáta, ktorý presadil u Ľudovíta II. Koktavého, určený ako jediný nástupca, čo odporovalo franskej tradícii delenia moci medzi všetkých mužských potomkov. Ale skupina šľachticov okolo kancelára Gauzlina plánovala pozvať vládnuť východofranského panovníka Ľudovíta III. Mladšieho. To spôsobilo, že nakoniec Hugo Opát prisľúbil nasledovníctvo obom synom Ľudovíta II., ktorí boli v septembri 879 v kláštore Ferrieres pomazaní na kráľov arcibiskupom Ansegisom zo Sens. V tom čase bol v Burgundsku vyhlásený za kráľa Boso z Vienne, čo znamenalo oddelenie Burgundska od Západofranskej ríše. V roku 880 uzavreli obaja králi s východofranským panovníkom Ľudovítom III. Mladším v Ribemonte zmluvu, ktorou sa vzdali Lotrinska v prospech Ľudovíta III. Mladšieho. V marci 880 došlo v Amiens k rozdeleniu ríše: Ľudovítovi pripadla Francia a Neustria. Krajinu oslabenú vnútornými zápasmi začali ohrozovať Normani. V lete 880 keď obaja králi postupovali proti Hugovi Opátovi a Bosovi z Viene, prenechali obranu krajiny na severe Gauzlinovi, ktorý neuspel. Pustošenie nechránenej krajiny viedlo Ľudovíta III. k samostatnej akcii. 3. augusta 881 pri Saucourte neďaleko Sommy podnikol prekvapivý útok na normanskú armádu, ktorú porazil. Toto víťazstvo bolo ospievané v básni Ludwigslied, napísanej v starej hornej nemčine. 5. augusta 882 utrpel mladý kráľ smrteľnú nehodu pri žartovnom prenasledovaní šľachtickej dcéry. Pochovaný bol v St. Denis.

## Rererencie

## Iné projekty

## Externé odkazy
* Ludwig III., König von Frankreich

Kategória:Narodenia v 863
Kategória:Úmrtia 5. augusta
Kategória:Úmrtia v 882
Kategória:Králi Francúzska
Kategória:Pochovaní v bazilike Saint-Denis
Tomáš Petrík

**Tomáš Petrík** (* 31. október 1980, Modra) je slovenský šachový veľmajster. Najvyššie ELO dosiahol v októbri 2006 2544, dnes (október 2009) má ELO 2529. 

Vyhral 16. Memoriál Antonína Vaculíka 2006 v Zlíne. Petrík sa stal majstrom Slovenska aj v roku 2006, titul obhájil po roku 2005 v uzavretom turnaji. V roku 2008 4. za Petrom Vavrákom i Zuzanou Hagarovou (Štočkovou). Hral za Slovensko na 37. Šachovej olympiáde 2006 v Turíne. Ligovú súťaž hrá za ŠK Modru. roku 2005 skončil informatiku na  Fakulte matematiky, fyziky a informatiky na Univerzite Komenského v Bratislave, s diplomovkou na tému šachového stroja.

## Referencie

## Iné projekty

## Externé odkazy
* ratingová stranka Petríka na fide.com
* olympiáda Tomáša Petríka

Kategória:Osobnosti z Modry
Kategória:Slovenskí šachisti
Kategória:Medzinárodní veľmajstri
Kategória:Absolventi Fakulty matematiky, fyziky a informatiky Univerzity Komenského v Bratislave
Ägukka

**Ägukka** (애국가 / 愛國歌), v preklade z kórejčiny *Pieseň lásky k vlasti*, je názov hymien oboch kórejských štátov:
* Kórejskej republiky, pozri Ägukka (Kórejská republika);
* Kórejskej ľudovodemokratickej republiky, pozri Ägukka (Kórejská ľudovodemokratická republika)
Pohanstvo

**Pohanstvo** alebo **paganizmus** (z lat. *paganus* - vidiečan) je označenie, ktoré používajú vyznavači abrahámovskych monoteistických náboženstiev pre západné predkresťanské, prírodné alebo polyteistické náboženstvá.

V širšom význame termín **pohan** môže označovať všetkých inovercov, agnostikov alebo ateistov.
Môže to teda byť: 
* človek, ktorý nie je žid ani kresťan, príp. ani moslim (iba v islame)
* človek, ktorý sa nehlási k žiadnemu zo svetových náboženstiev
* vyznavač polyteistického náboženstva (antických náboženstiev, predkresťanských európskych náboženstiev alebo moderného novopohanstva)
* vyznavač prírodného náboženstva

Etnológovia termín pohanstvo nepoužívajú a nahrádzajú ho označeniami ako šamanizmus, polyteizmus, animizmus, pretože má často negatívne konotácie (ako napr. neveriaci, arab. *káfir*).

## Islam
Pohan je obvyklý preklad islamského termínu  *mušrik*, označujúceho presnejšie polyteistu, niekoho *kto pripisuje [[Alah]]ovi rovnocenných* a pácha tak hriech zvaný  *[[širk]]*, alebo modloslužobníctvo. Príbuzným termínom je  *[[káfir]]*, voľne prekladaný ako neveriaci alebo apostata, niekto kto odmieta prijať Alláha alebo v širšom zmysle islámsku vieru.

V islamskej teológii sa vedie debata, či sú kresťania a židia *mušrikín* (modloslužobníci) alebo *káfirín* (odmietači), pretože spadajú do kategórie *ahl adh-dhimma* ( - ľud zmluvy) a *ahl al-kitáb* (- ľud knihy).

## Moderný paganizmus
Moderné polyteistické, panteistické alebo panenteistické prírodné náboženstvá sa označujú ako novopohanstvo.

## Iné projekty
Chata pod Soliskom

[náhľad|[Štrbské Pleso z Chaty pod Soliskom]]
**Chata pod Soliskom** () je najmladšou vysokohorskou chatou vo Vysokých Tatrách. Chata je v prevádzke počas celého roka.

## História chaty
Celoročná prevádzka klimatických kúpeľov na Štrbskom Plese vyvolala ďalšie investičné akcie, ktoré mali podporiť návštevnosť tejto lokality Vysokých Tatier. V súvislosti s pretekmi FIS (neskoršie Majstrovstiev sveta v klasických lyžiarskych disciplínach) v roku 1935 bol upravený starý skokanský mostík, postavený v roku 1926. V roku 1943 Klub slovenských turistov a lyžiarov vybudoval na svahu  Predného Soliska lyžiarsku zjazdovku s vlekom, ktorý bol v tom čase najdlhším lyžiarskym vlekom v bývalom Česko-Slovensku. Už o rok neskôr pre lyžiarov neďaleko konečnej stanice vleku vyrástla prízemná drevená chata, ktorú uviedli do čiastočnej prevádzky 6. februára 1944. Dokončená bola v roku 1946. 

Chata bola postavená ako útočisko pre lyžiarov v zlom počasí a keďže počas nasledujúcich povojnových rokov nebola dostatočne využívaná, postupne začala chátrať. Tatranské hotely, ktoré ju po roku 1948 obhospodarovali, ju chceli asanovať. Krízovú situáciu pomohol riešiť horolezecký oddiel Vysoké Tatry, ktorého vedúcim bol Ivan Urbanovič starší. Horolezci opravili chatu, pracovníci TANAPu opravili chodníky do Furkotskej doliny a nová sedačková lanovka zo športového areálu na Solisko (uvedená do prevádzky v januári 1970) pomohla zvýšiť nielen návštevnosť chaty, ale aj novoupravenej zjazdovky z Predného Soliska na Štrbské Pleso. Cieľová stanica lanovky je len niekoľko metrov od chaty. 

V roku 1973 prevzala vedenie chaty Tatranská správa účelových zariadení SO ČSZTV. Po privatizácii v roku 1995 sa chata dostala do súkromných rúk a do roku 2003 prešla celkovou prestavbou. 

### Chatári
* František Bujak: 1944 - 1955                  
* Oldo Bublík: 1956 - 1958                  
* Miroslav Jílek st.: 1958 - 1959                  
* Ladislav Rychvalský
* Dušan Činčár (s pomocníkmi Mikulášom Čarnotom, Ondrejom Šimkom, Milošom Činčárom a Breťom Stáňom)
* Anton Marec (pomocník Tomáš Hrušovský)
* Alexander Gálfy (pomocník Tomáš Hrušovský)
* Tomáš Hrušovský
* Milan Štefánik: od roku 2002 

V zime 1966/1967 bola chata zatvorená.

## Prístup
* po  modrej značke:
** zo Štrbského Plesa
** zo Škutnastej poľany
* po  červenej značke:
** z Predného Soliska
* sedačkovou lanovkou zo Štrbského Plesa

## Referencie

## Iné projekty

## Externé odkazy
* Oficiálna stránka

Kategória:Horské chaty vo Vysokých Tatrách
Kategória:Štrba
Kategória:Architektúra z 1946
Grafický procesor

thumb|Grafický procesor GeForce 6600GT (NV43)

**Grafický procesor** (, skrátene *GPU* alebo novšie aj *visual processing unit*, skrátene *VPU*) je procesor slúžiaci na výpočet grafických informácií pre zobrazenie údajov z počítača (alebo iného zariadenia spracúvajúceho digitálne dáta) na viditeľný grafický obraz zobraziteľný na monitore. Prevádza digitálne dáta do formy zobraziteľnej pomocou obrazových pixelov. Nachádza sa buď na grafickej karte alebo ako samostatný čip na matičnej doske počítača (vtedy hovoríme o integrovanej grafickej karte). 

Úlohou grafického procesora nie je len jednoduché zobrazenie dát, ale aj prepočty virtuálnych trojrozmerných obrazových scén v reálnom čase. Vtedy hovoríme o 3D akcelerátoroch.

GPU vykonáva všetky grafické inštrukcie čím šetrí strojový čas mikroprocesora počítača, a zrýchľuje dostupnosť údajov. Tieto nemusia pri spracovaní v CPU putovať prostredníctvom zbernice do operačnej pamäte a odtiaľ do grafickej karty. V praxi to znamená že v keď sa v programe vyskytne inštrukcia pre spracovanie obrazu, tú nevykoná CPU, ale GPU.

GPU je skutočným procesorom s klasickou architektúrou disponujúcou výkonovými jednotkami (jednotka transformácii, osvetlenia, nastavenia a renderovania). Hlavnou činnosťou moderného GPU je rendering, čiže vizualizácia, tvorba reálneho obrazu na základe počítačového modelu so zohľadnením charakteristík scény a jej okolia. Model (zobrazovaný objekt) je charakterizovaný sieťou alebo drôtovou konštrukciou a je mu priradený definovaný povrch a vzťah k dopadajúcemu svetlu. Scénu charakterizuje umiestnenie svetiel a kamery, okolie farba resp. obraz v pozadí, hmla, vodné a svetelné efekty. Program na základe matematických algoritmov skonštruuje bitmapový obrázok simulujúci resp. napodobujúci reálnu scenériu. GPU potrebuje nielen dostatočne širokú zbernicu, ale aj podporu rýchlej pamäte umožňujúcej zápis a čítanie údajov. 

Známi výrobcovia AMD (od konca 2010, kedy bola ATI oficiálne zrušená), NVidia, 3DLabs. 

## Iné projekty

Kategória:Grafické karty
Kategória:Mikroprocesory
Cirkumpolárne súhvezdie

right|thumb|Malá medvedica, najznámejšie cirkumpolárne súhvezdie severnej oblohy

**Cirkumpolárne súhvezdie** je súhvezdie, ktoré nikdy nezapadá pre daného pozorovateľa.

Nebeský severný pól je približne zhodný s Polárkou a má vždy azimut 180°. Jeho výška pre daného pozorovateľa stojaceho na jednom mieste je konštantná a jej hodnota je daná vzťahom
:A = 90 - Φ
Potom všetky hviezdy s deklinácou vyššou ako A sú cirkumpolárne.

Pre pozorovateľa na severnom póle sú cirkumpolárne všetky viditeľné súhvezdia, podobne pre pozorovateľa na južnom póle. Pre pozorovateľa na rovníku nie je cirkumpolárne žiadne súhvezdie. V stredných severných zemepisných šírkach sú obyčajne cirkumpolárne súhvezdia Veľká medvedica, Malá medvedica, Drak, Žirafa, Cefeus a Kasiopeja.

## Pozri aj

* Cirkumpolárna hviezda

Kategória:Sférická astronómia
Údelné kniežatstvo

**Údelné kniežatstvo** alebo **údel** bola vo včasnom stredoveku oblasť vlády vyčlenená jednotlivému príslušníkovi vládnucej dynastie. 

Vo Veľkej Morave a v Uhorsku to bolo napríklad Nitrianske kniežatstvo, v českom štáte Morava, údelné kniežatstvá sú ďalej známe najmä z Poľska a Ruska. Údely boli bežné v časoch, kedy panovník štátne územie pokladal za majetok (patrimónium) kniežacej rodiny, a zanikli keď panovníkova moc prestala mať patrimoniálnu povahu. V Rusku pretrvala sústava údelov v pozmenenej forme až do začiatku 20. storočia; existovali tam tzv. údelné statky určené na zabezpečenie hmotného postavenia členov cárskeho rodu.

Kategória:História
GPU

**GPU** môže byť:
* v letectve: skratka pre spúšťací pozemný zdroj (angl. *ground power supply*), agregát slúžiaci na uvedenie motora lietadla do chodu, pozri spúšťací pozemný zdroj
* vo výpočtovej technike: skratka pre grafický procesor (angl. *graphics processing unit*), pozri grafický procesor
* bývalá americká energetickú spoločnosť (pôvodne General Public Utilities, od roku 1996 GUP, Inc.), známu ako pôvodný vlastník Three Mile Island, pozri General Public Utilities
* skratka pre Štátnu politickú správu Ľudového komisariátu vnútorných vecí RSFSR (rus. Государственное политическое управление при Нарoдного комиссариaтa вну́тренних дел РСФСР *Gosudarstvennoje političeskoje upravlenie pri Narodnogo komissariata vnutrennych del RSFSR*), tajnú políciu v Ruskej SFSR v Sovietskom zväze, pozri Gosudarstvennoje političeskoje upravlenie
* skratka pre angl. *General Purpose Uniform*, typ rovnošaty Royal Australian Air Force, pozri General Purpose Uniform
* skratka pre angl. *Gambia Press Union*, odborový zväz žurnalistov v Gambii, pozri Gambia Press Union

**gpu** je skratka *geopotential unit*, čo je jednotka pre geopotenciálnu kótu

## Referencie
VPU

**VPU** môže byť:
*"visual processing unit" – grafický procesor
*Vilniuská pedagogická univerzita
Usadzovanie

**Usadzovanie** môže byť:
* všeobecne:
**ponúkanie miestom; sadanie si
**tvorenie nepohyblivej vrstvy (najmä drobnými čiastočkami)
* vo fyzike a chémii: sedimentácia, pozri sedimentácia (roztok)
* nájdenie (si) trvalého domova/sídla, pozri napr. osídľovanie
Sedimentácia (roztok)

**Sedimentácia**, alebo **usadzovanie** je fyzikálny dej, pri ktorom dochádza vplyvom gravitácie alebo odstredivej sily k ukladaniu tuhých častí suspenzií. Rýchlosť usadzovania závisí od veľkosti, tvaru a hustoty zŕn, ako aj od viskozity a hustoty kvapalnej fázy suspenzie a (pre gravitáciu) sa riadi **Stokesovým zákonom**:



w=\frac{2(\rho_p-\rho_f)gr^2}{9\mu}


kde **w** je rýchlosť usadzovania, **ρ** je hustota (p-pevnej zložky, f-fluida), **g** je gravitačné zrýchlenie a **μ** je dynamická viskozita fluida. Stokesov zákon platí iba pre Reynoldsovo číslo menšie ako 0,1.

Kategória:Zmesi
Kategória:Chemické inžinierstvo
Vlk

**Vlk** môže byť:
* v biológii:
** podľa napr. Luptáka: slovenské rodové meno druhov *Canis lupus* (vlk v najužšom zmysle/vlk dravý), *Canis rufus* (vlk sivočervený), *Canis simensis* (vlk etiópsky) a *Chrysocyon brachyurus* (vlk hrivnatý) (ostatné druhy z rodu *Canis* majú rodové meno pes, kojot alebo šakal), pozri vlk dravý, vlk sivočervený, vlk etiópsky, vlk hrivnatý (alebo pozri pod Canis a Chrysocyon)
** podľa napr. Herza et al.: slovenský názov všetkých recentných rodov (a rodové meno všetkých ich druhov) z čeľade psovité (Canidae) okrem psa domáceho a okrem rodov *Vulpes* (líška),  *Alopex* (líška), *Urocyon* (líška) a *Nyctereutes* (psík), pozri Canis, Lupulella, Chrysocyon, Cuon, Dusicyon, Lycalopex, Atelocynus, Cerdocyon, Lycaon, Otocyon a Speothos  (alebo pozri pod psovité)
** podľa niektorých autorov: slovenský názov druhu *Canis lupus*, synonymum: vlk dravý, pozri vlk dravý
** slovenský názov rodu *Canis* ako celku, synonymá: pes, pravé psy, pozri Canis
* v lesníctve a záhradníctve: mladý výhonok na kmeni
* jedno zo súhvezdí, pozri Vlk (súhvezdie)
* v medicíne: hovorovo sparenina (=intertrigo)
* v histórii:
** príslušník slovanského kmeňa v Nemecku, synonymum Velet, pozri Veleti 
** meno dvoch čes. šľachtických rodov:
*** Vlk z Kvítkova
*** Vlk z Konecchlumia (na Morave a v Sliezsku)
* film:
** japonský, pozri Vlk (film z roku 1955)
** americký, pozri Vlk (film z roku 1994)
* priezvisko, pozri Vlk (priezvisko), napr.:
** Antonín Vlk, český politik, senátor NZ v rokoch 1935 – 1939
** Blažej Vlk (~ 1350 – 1410), český filozof a duchovný 
** Jaromír Vlk (* 1949), český atlét, guliar
** Lubomír Vlk (* 1964), český futbalista, reprezentant Česko-Slovenska
** Miloslav Vlk (1932 – 2017), český kardinál
** Miroslav Vlk, predseda disciplinárnej komisie SFZ
** Vladimír Vlk (* 1968), slovenský hokejista
** Gabriela Ivana Vlková (* 1964), česká teologička a pedagogička
** Vlastimila Vlková (1908 – 1997), česká herečka

**VLK** môže byť:
* skratka Volume Licence Key (pojem Microsoftu)
* slovenské lesoochranárske združenie, pozri Lesoochranárske zoskupenie VLK

**Vlky** môže byť:
*neživotné množné číslo slova vlk - pozri vyššie
*obec v okrese Senec, pozri Vlky

**Vlci** môže byť:
*životné množné číslo slova vlk - pozri vyššie
*slovanský kmeň v Nemecku, synonymum: Veleti, pozri Veleti
*vo filme/TV:
**slovenský televízny seriál, pozri Vlci
**česko-slovenský film z roku 1990, pozri Vlci (film z roku 1990)
**česko-slovenský film z roku 1982, pozri Vlci (film z roku 1982)
**bieloruský film z roku 2009, pozri Vlci (film z roku 2009)
**americký horor z roku 1981, pozri Vlci (film z roku 1981)	
**americký dokumentárny film z roku 1999, pozri Vlci (film z roku 1999)

## Referencie
FATE (stolová RPG)

**FATE** čiže **Fantastic Adventures in Tabletop Entertainment** je voľne prístupná stolová hra na hrdinov, ktorá nemá presne stanovené všetky aspekty herného systému. Nie sú definované schémy postáv, ktoré si môžu hráči vytvoriť, iba mechanika, pomáhajúca pri tejto činnosti. Pravidlá taktiež obsahujú jednoduchý spôsob riešenia konfliktov.

Schopnosti postáv a zložitosť úkonov je v hre popisovaná slovne - tzv. stupnicou.

S FATE nie je asociované žiadne preddefinované herné prostredie, je teda na hráčoch a Pánovi hry, aby si zvolili typ hry a „feeling“.

V roku 2013 vyšla štvrtá edícia pod názvom Fate Core.

## Externé odkazy
*FATE
*Autori FATE
*Český preklad Fate Core

Kategória:Hry na hrdinov
Arpad Godla

**Arpad Godla** (* 16. apríl 1979, Prešov) je slovenský herec žijúci od roku 2005 vo Veľkej Británii.

## Filmografia
* 2006 - *Outlanders*
* 2007 - *Night Junkies*
* 2007 - *Children of man*
* 2008 - *Of we go then
*
## Externé odkazy
* 

Kategória:Slovenskí filmoví herci
Kategória:Osobnosti z Prešova
Sedimentácia

**Sedimentácia** môže byť:
*vo fyzike a chémii: pohyb disperzných čiastočiek v smere pôsobenia gravitačných alebo odstredivých síl, pozri sedimentácia (roztok)
*v geológii: usadzovanie materiálu najmä pri vzniku sedimentárnych hornín, pozri sedimentácia (geológia)
*v medicíne: 
** usadzovanie červených krviniek v plazme, najmä jeho rýchlosť
** laboratórna metóda využívajúca usadzovanie častíc v kvapaline a používaná na diagnostické účely (napr. na meranie rýchlosti sedimentácie krviniek), pozri sedimentácia (medicína)
Rolová hra

**Rolová hra** môže byť:
*všeobecne: metóda alebo hra, pri ktorej viacerí účastníci po dohode na istý čas prevezmú fiktívne vzory myslenia a správania („roly“)
*v psychológii, pedagogike, sociológii: pozri rolová hra (pedagogika)
*v personalistike: metóda výberu či vzdelávania personálu v podobe simulácie fiktívnej (extrémnej) situácie alebo rozhovoru, pozri rolová hra (personalistika)
*ako hra: 
**stolová, naživo alebo elektronická o „klasických“ témach: pozri hra na hrdinov
**erotická alebo sexuálna, pozri erotická rolová hra
Fate

**Fate** (z angl. osud) môže byť:
* mesto v Texase, pozri Fate (Texas)
* postava z komiksu DC, pozri Fate (komiks)
* hra:
**počítačová rolová hra z roku 1991, pozri 
**nepublikovaná počítačová hra z roku 1996, pozri Fate (hra z roku 1996)
**počítačová rolová hra z roku 2005, pozri Fate (hra z roku 2005)
** generická stolová rolová hra z roku 2003, pozri FATE (stolová RPG)
*hudba:
**dánska rocková skupina, pozri Fate (hudobná skupina)
** francúzska deathmetalová skupina, pozri Fate (Francúzsko)
**pieseň z muzikálovej hry Kismet z roku 1953, pozri Fate (1953 song)
**pieseň od Chaka Kahna, pozri Fate (pieseň z roku 1981)
*časopis o paranormálnych javoch, pozri  'Fate Magazine
*poviedka od autora menom P. G. Wodehouse
*japonský animovaný seriál, pozri Fate/stay night

## Pozri aj
* The Fate Trilogy ( románová trilógia od autora menom Christopher Socha)
* Mercyful Fate (dánska heavymetalová skupina)
Gauzlin

**Gauzlin** (* ? – † 16. apríl 886, Paríž) bol kancelár a parížsky biskup.

Gauzlin bol synom grófa Rorika II. z Maine (z rodu Rorgonovcov) a Blichildy. Po štúdiách v Remeši nastúpil okolo roku 860 do kancelárie Karola Holého, kde pôsobil jeho nevlastný brat Ľudovít, opát zo Saint-Denis, ako kancelár. Po Ľudovítovej smrti prevzal po ňom úrad kancelára.

Priazeň kráľov mu vyniesla vlastníctvo významných opátstiev Jumièges, Saint-Amand, Saint-Germain-des-Prés, Saint-Denis. Začiatkom roku 879 bol Gauzlin zbavený dvorských úradov, potom ako u na smrť chorého Ľudovíta II. Koktavého získal rozhodujúci vplyv Hugo Opát, ktorý kráľa presvedčil, aby ako nástupcu určil iba najstaršieho syna Ľudovíta.

Po smrti Ľudovíta II. († 10. apríl 879) sa Gauzlin snažil o povolanie východofranského panovníka Ľudovíta III. Mladšieho, s ktorým sa stretol vo Verdune. To donútilo Huga Opáta, aby v máji 879 prisľúbil nasledovníctvo obom synom Ľudovíta II., čo sa uskutočnilo v septembri 879, keď boli obaja spoločne korunovaní.

Gauzlinovi zabezpečila opätovný mocenský vplyv až zmluva z Ribemontu, ktorú vo februári 880 uzavreli západofranskí kráľi Ľudovít III. a Karolman II. s východofranským kráľom Ľudovítom III. Mladším, ktorou získala Východofranská ríša Lotrinsko a protivníci Huga Opáta podiel na moci v Západofranskej ríši. Dôsledkom toho bolo rozdelenie ríše, uskutočnené v marci 880 v Amiens. Gauzlin pôsobil ako kancelár na dvore Ľudovíta III.

V lete 880 viedol Gauzlin vojsko proti Normanom, ale na Šelde neuspel. Po smrti Ľudovíta III. († 5. august 882) si dokázal Gauzlin obhájiť svoje pozície aj za vlády Karolmana II. Mal zásluhu na povýšení Oda, neskoršieho západofranského kráľa, na parížskeho grófa (882).

Roku 884 sa stal Gauzlin parížskym biskupom. Po smrti Karolmana II. († 12. december 884) sa mu podarilo presadiť na západofranský trón východofranského panovníka Karola III. Tlstého. Spolu s parížskym grófom Odom viedol obranu Paríža, ktorý bol od novembra 885 takmer rok obliehaný Normanmi. V priebehu tohto obliehania zomrel.

## Externé odkazy
* Gauzlin, Bischof von Paris (de)
* genealógia Rorgonovcov  (fr)

Gauzlin
Kategória:Rorgonovci
Kategória:Francúzski biskupi
Kategória:Úmrtia 16. apríla
Jazyčník

**Jazyčník** môže byť:
* v biológii: 
**rod rastlín, lat. *Ligularia*, pozri jazyčník (rod)
**starší názov rodu papagájov Probosciger
* v náboženstve: príslušník novopohanskej viery, pozri jazyčníctvo
* kniha Dušana Šlosara, pozri Jazyčník (Dušan Šlosar)

## Pozri aj
* trojjazyčník
Ján Rak

**Ján Rak** (* 28. august 1915, Hradište pod Vrátnom – † 6. október 1969, Bratislava) bol slovenský básnik a prekladateľ.

## Životopis

Narodil sa v maloroľníckej rodine a vzdelanie získaval v Hradišti pod Vrátnom, Brezovej pod Bradlom a v Bratislave. V rokoch 1938 – 1939 pracoval na Riaditeľstve pôšt a telekomunikácií, v rokoch 1939 – 1945 na Riaditeľstve štátnych železníc a od roku 1945 až do svojej smrti v roku 1967 bol zamestnancom Správy východnej dráhy.

## Tvorba

Svoje prvé diela začal uverejňovať v roku 1941 v rôznych zborníkoch, kde uverejňoval ako verše, tak i teoretické diela. Knižne debutoval v roku 1942 zbierkou básní *Je vypredané*. Jeho tvorba bola ovplyvňovaná najmä nadrealizmom. Vo svojich dielach vyjadroval kritiku voči negatívnym spoločenským javom, ale taktiež dával priestor i sledovaniu pozitívnych vecí v živote a pozitívnym mravným cieľom. Často sa vracia k motívom vojny, úsilia o nastolenie mieru, mytológie, prírody. Okrem vlastnej tvorby sa venoval tiež prekladom, najmä z tvorby „prekliatych“ básnikov (Charles Baudelaire, Jean-Nicholas Arthur Rimbaud a i.).

## Dielo

*1942 – *Je vypredané*
*1946 – *Nezanechajte nádeje*
*1946 – *V údolí slnka *
*1948 – *Vietor krvi*
*1949 – *Pieseň mierových rúk*
*1953 – *Moja krajina*
*1962 – *Plenér*
*1967 – *Neslýchané stretnutie*

## Iné projekty

Kategória:Narodenia v 1915
Kategória:Osobnosti z Hradišťa pod Vrátnom
Kategória:Úmrtia v 1969
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Ján Brezina

**Ján Brezina** (*1. január 1917, Východná – † 4. august 1997, Bratislava) bol slovenský básnik a literárny vedec.

## Životopis
Pochádzal z robotníckej rodiny a vzdelanie získaval vo Východnej, v Liptovskom Mikuláši a v rokoch 1937 –1941 na filozofickej fakulte Slovenskej univerzity v Bratislave, kde študoval odbor slovenčina –francúzština. V rokoch 1942 – 1943 pracoval ako úradník v Bratislave, v rokoch 1943 – 1946 pracoval v Literárnovednom ústave SAV a odtiaľ odišiel pracovať do Matice slovenskej v Martine. V rokoch 1952 – 1954 bol šéfredaktorom vydavateľstva Matice slovenskej, odkiaľ sa vrátil do Ústavu slovenskej literatúry SAV v Bratislave, kde zostal pracovať až do roku 1984, kedy odišiel do dôchodku.

## Tvorba
V začiatkoch svojej literárnej tvorby bol ovplyvňovaný poetikou slovenského nadrealizmu a najmä európskou avantgardou. Vo svojich dielach zobrazuje protiklady medzi vnútorným svetom a okolitou realitou. Odsúdil v nich vojnu a násilie, neskôr sa v jeho dielach stavia do popredia túžba po aktívnom živote. Okrem písania básní sa venoval i literárnovednej práci, v ktorej sa orientoval na teoretický a historický výskum. Ako literárny historik a teoretik sa zaoberal poéziou 20. storočia. Okrem toho tiež sporadicky prekladal z francúzskej literatúry (Honoré de Balzac, Charles Baudelaire, Paul Éluard a i.).

## Dielo
### Poézia
*1941 – *Nikdy sa nestretnem *
*1945 – *Volanie miesto spánku *
*1946 – *Anjel pokoja *
*1947 – *Slnečný deň pre všetkých *
*1948 – *Vrchy sa ubránia *
*1949 – *Najvyšší čas *
*1950 – *Spev lásky k novej Číne *
*1955 – *V povstaní *
*1962 – *Okrídlený deň *
*1967 – *Vidím a vstávam *
*1969 – *V zornom poli čierny strom *
*1971 – *Nárečie hudby *
*1975 – *Nezaspí prvosienka *
*1979 – *Nočné bdenie*
*1982 – *Baladická suita *
*1987 – *Sviatok margarét *
*1989 – *Pre koho svitá *
*1990 – *Miesto vo vesmíre *

### Výbery z poézie
*1967 – *Volanie miesto spánku *
*1975 – *Schodište s torzom Amora *
*1986 – *Diagram blesku *

### Literárnovedná práca
*1946 – *Ivan Krasko *
*1950 – *Hviezdoslavova neznáma báseň *
*1952 – *Hviezdoslavova básnická panychída na smrť Tolstého *
*1957 – *Slovenská poézia v revolučných rokoch 1917-1922 *
*1961 – *Básnik Vladimír Roy *
*1968 – *Poézia Fraňa Kráľa a problémy slovenskej poetiky *
*1982 – *Básnické dielo Laca Novomeského *
*1988 – *Básnik Ján Poničan *

Kategória:Slovenskí spisovatelia
Kategória:Slovenskí básnici
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Východnej